钦定古今图书集成/理学汇编/字学典/第054卷 > 《明宋濂学士集》 > 《论隶书》
## 钦定古今图书集成/理学汇编/字学典/第054卷 > 《明宋濂学士集》 > 《论隶书》

伏羲之画八卦，即字之本源，仓颉衍而为古文，其五
百四十年列于许慎《说文》每部之首，盖与篆籀似无
大异。此固篆籀之变，因之而相生，岂隶书独有待于
后世邪？夏殷以来，诸侯之国各有书，其体制或殊或
一，或可辩或不可辩，然亦不越乎六书，甚若沿袭为
之，而略加变通者。隶与篆籀虽微有不同，疑其间出
于古文之后，各以其名为家，或自业之精者相传尔。
不然，许慎尝病“当世学者称秦之隶书为仓颉时书，
其虚称邪，抑别有所本邪？”皆不敢必其然也。